„VZOR č. 3“

Vec
Výzva na doplnenie žiadosti o zaradenie výberového konania 


Dňa 00.00.2026 bola zriaďovateľovi Základnej školy, Školská 1, Nižná doručená Vaša žiadosť o zaradenie do výberového konania na obsadenie miesta riaditeľa. V rámci posúdenia splnenia predpokladov na vykonávanie funkcie riaditeľa bolo zistené, že ste nepredložili doklad preukazujúci splnenie podmienky uvedenej v § 7 ods. 5 zákona č. 321/2025 Z. z. o školskej správe a o zmene a doplnení niektorých zákonov (ďalej len „zákon č. 321/2025 Z. z.“), t. j. najmenej päť rokov vykonávania pracovnej činnosti pedagogického zamestnanca alebo odborného zamestnanca. (Je potrebné uviesť, ktorý doklad nebol predložený, ideálne s odvolaním sa na konkrétne ustanovenie zákona, ktoré vyžaduje takýto doklad.)

Vzhľadom k uvedenému Vás vyzývame, aby ste predložili vyššie uvedený doklad v lehote 7 dní (Lehota nie je určená zákonom. Odporúčam lehotu 7 kalendárnych dní alebo 5 pracovných dní, ktoré sa v praxi bežne využívajú.) odo dňa doručenia tejto výzvy. Doplnenie chýbajúcich dokladov je potrebné doručiť v uvedenom termíne na adresu: .................................. v zalepenej obálke s označením (V praxi sa často zabúda na to, že aj doplnenie dokladov by sa malo doručiť rovnakým spôsobom ako žiadosť o zaradenie do výberového konania, aby sa zabránilo úniku citlivých údajov.): „Výberové konanie – Základná škola, Školská 1, 000 00  Nižná – NEOTVÁRAŤ“ a s uvedením odosielateľa. Rozhodujúci je dátum doručenia žiadosti na určenú adresu

V prípade, že požadovaný doklad nepredložíte v stanovenej lehote, zriaďovateľ Vás v súlade s § 10 ods. 1 zákona č. 321/2025 Z. z. nezaradí do výberového konania na obsadenie miesta riaditeľa. 

